ເພີ່ມທະວີການຮ່ວມມືລະຫວ່າງລັດຖະສະພາ, ສ້າງນ້ຳໃຈມິດຕະພາບຫວຽດນາມ-ເບລາຣຸດ
(ທ່ານປະທານສະພາແຫ່ງຊາດ ຫງວຽນຊິງຮຸ່ງ ພົບປະກັບ
ທ່ານປະທານາທິບໍດີ ເບລາຣຸດ Alexander Lukashenko)
ຕອນບ່າຍວັນທີ 09/12 ຢູ່ຫໍສະພາແຫ່ງຊາດ,ທ່ານປະທານສະພາແຫ່ງຊາດ ຫວຽດນາມ ຫງວຽນຊິງຮຸ່ງ ໄດ້ພົບປະກັບທ່ານປະທານາທິບໍດີ ເບລາຣຸດ Alexander Lukashenko ນະທີ່ນີ້, ທ່ານປະທານສະພາແຫ່ງຊາດ ຫງວຽນຊິງຮຸ່ງ ສະແດງຄວາມເຊື່ອໝັ້ນວ່າ: ການຢ້ຽມຢາມ ຫວຽດນາມ ຄັ້ງນີ້ຂອງຄະນະ ຈະສ້າງກຳລັງໜູນຢ່າງແຮງ, ຊຸກຍູ້ການຮ່ວມມືຢ່າງມີປະສິດທິຜົນ, ແທດຈິງລະຫວ່າງ 2 ປະເທດ, 2 ສະພາແຫ່ງຊາດໃນທຸກຂົງເຂດ. ທ່ານປະທານສະພາແຫ່ງຊາດ ຫງວຽນຊິງຮຸ່ງ ແລະ ທ່ານປະທານາທິບໍດີ Alexander Lukashenko ຖືວ່າ: ການແລກປ່ຽນການຄ້າລະຫວ່າງ 2 ປະເທດບໍ່ທັນເໝາະສົມກັບຄວາມສາມາດບົ່ມຊ້ອນຂອງແຕ່ລະຝ່າຍ. 2 ຝ່າຍສືບຕໍ່ຊຸກຍູ້ການແລກປ່ຽນການຄ້າ, ສູ້ຊົນຍົກວົງເງິນການຄ້າ 2 ສົ້ນຂຶ້ນກ່ວາ 500 ລ້ານ USD; ຍົກລະດັບຄະນະກຳມະການລະຫວ່າງລັດຖະບານຂຶ້ນໂດຍໄວ ເພື່ອໜູນຊ່ວຍຊຸກຍູ້ການຮ່ວມມື, ພິເສດແມ່ນໃນຂົງເຂດເສດຖະກິດ, ການຄ້າ, ການລົງທຶນ,ການສຶກສາ, ການທ່ອງທ່ຽວ. 2 ຝ່າຍເຫັນດີເປັນເອກະສັນນຳກັນ ຕັ້ງໜ້າໜູນຊ່ວຍ ແລະ ສະໜັບສະໜູນເຊິ່ງກັນ ແລະ ກັນໃນການເປີດກ້ວາງການພົວພັນຮ່ວມມື
ໃນການຮ່ວມມືລັດຖະສະພາ, ທ່ານປະທານສະພາແຫ່ງຊາດ ຫງວຽນຊິງຮຸ່ງ ຢືນຢັນວ່າ: ສະພາແຫ່ງຊາດ ຫວຽດນາມ ຈະເຮັດຈົນສຸດຄວາມສາມາດຂອງຕົນ ເພື່ອຄວາມສາມັກຄີມິດຕະພາບລະຫວ່າງ 2 ປະເທດ, 2 ອົງການນິຕິບັນຍັດ. ສ່ວນທ່ານ Alexander Lukashenko ສະເໜີ 2 ຝ່າຍສືບຕໍ່ຮ່ວມມືຢ່າງແໜ້ນແຟ້ນ ໜູນຊ່ວຍກັນຢ່າງມີປະສິດທິຜົນໃນການກໍ່ສ້າງ ແລະ ປັບປຸງພື້ນຖານນິຕິກຳໃຫ້ແກ່ການຮ່ວມມື 2 ຝ່າຍ; ສົມທົບກັນຢ່າງແໜ້ນແຟ້ນໃນການຕິດຕາມກວກກາການປະຕິບັດບັນດາຂໍ້ຕົກລົງ, ສັນຍາໄດ້ຮັບການລົງນາມ.
(ແຫຼ່ງຄັດຈາກ VOV)